b'\n_START_ARTICLE_\nHe\xc5\xa1bon\n_START_SECTION_\nOmembe v zgodovinskih virih\n_START_PARAGRAPH_\nJo\xc5\xbeef Flavij zelo pogosto omenja He\xc5\xa1bon kot Esbonitis ali Sebonitis.Po Jo\xc5\xbeefu je bil He\xc5\xa1bon v posesti Judejcev, dokler ga ni osvojil Janeus Makabejec (106\xe2\x80\x9379 pr. n. \xc5\xa1t.) in ga pretvoril v  izraelsko mesto. Za Heroda Velikega pravi, da je imel v mestu sodno oblast in tam sezidal trdnjavo._NEWLINE_Po velikem uporu Judov leta 68-70 n. \xc5\xa1t. je Judejo  napadlo pleme, ki ga Plinij imenuje Arabes Esbonitae, se pravi Arabci iz (H)esebona. Po obnovitvi se He\xc5\xa1bon kot Esbo\xc3\xbas ali Esbo\xc3\xbata omenja na seznamu mest v rimski povinci  Arabia Petraea._NEWLINE_Evzebij v svojem Onomastikonu pi\xc5\xa1e, da je pod bizantinsko oblastjo He\xc5\xa1bon zrasel v pomembno mesto v provinci Arabiji. Jurij s Cipra v 7. stoletju omenja, da so se miljniki na rimski cesti v Jeriho \xc5\xa1teli od Hesebona. _NEWLINE_Na za\xc4\x8detku arabske vladavine je bih He\xc5\xa1ebon \xc5\xa1e vedno glavno mesto pokrajine Belka, ki se je ujemala z ozemljem starega Sihonskega kraljestva. Zgleda, da ga  kri\xc5\xbearji niso nikoli osvojili._NEWLINE_Za He\xc5\xa1bon velja prepri\xc4\x8danje, da le\xc5\xbei pod ru\xc5\xa1evinami, imenovanimi Hesb\xc3\xa2n ali Hisban, kak\xc5\xa1nih 20 km jugozahodno od Amana in 9 km severno od M\xc3\xa2daba na enem od najvi\xc5\xa1jih vrhov moabskih gora. Vzhodno od mesta je velik poru\xc5\xa1en vodni zbiralnik, pod mestom pa vodnjak. V 4. stoletju pr. n. \xc5\xa1t. se je po vrnitvi Judov iz babilonskega ujetni\xc5\xa1tva mesto mo\xc4\x8dno raz\xc5\xa1irilo proti vzhodu. V 3. stoletju pr. n. \xc5\xa1t. je omenjeno na Rehobovem mozaiku.\n_START_SECTION_\nArheolo\xc5\xa1ka izkopavanja\n_START_PARAGRAPH_\nArheolo\xc5\xa1ka izkopavanja na najdi\xc5\xa1\xc4\x8du Tell Hesban (ali Tall Hisban) so se za\xc4\x8dela leta 1968. Izkopavanja pod vodstvom American Schools of Oriental Research (ASOR)  je sponzorirala  Andrews University. Izkopavanja so se nadaljevala leta 1976. Pomanjkanje dokazov o naselitvi v bronasti dobi so arheologi imeli za dokaz, da mesto ni Sihonov He\xc5\xa1bon. Najdbe iz klasi\xc4\x8dnega obdobja so potrdile mesto Esbus v rimskem obdobju. Delo arheologov se je nadaljevalo leta 1996 pod pokroviteljstvom konzorcija  Madaba Plains Project.  Izkopavanja \xc5\xa1e trajajo, predvsem zato, da bi spodbudila arheolo\xc5\xa1ki turizem._NEWLINE_Arheologi so med ru\xc5\xa1evinami odkrili dve cerkvi iz bizantinskega obdobja. V obeh so ostanki \xc4\x8dudovitih talnih mozaikov. Zlasti zanimiv je mozaik v prezbiteriju severne cerkve z motivi iz doline Nila. Na njem je upodobljena grlica v gnezdu iz fantazijskega cvetja.'